钦定古今图书集成/明伦汇编/人事典/第059卷 > 《善哉行》同前
## 钦定古今图书集成/明伦汇编/人事典/第059卷 > 《善哉行》同前

自惜身薄祜，夙贱罹孤苦。既无三徙教，不闻过庭语。
其穷如抽裂，自以思所怙。虽怀一介志，是时其能与。
守穷者贫贱，惋叹泪如雨。泣涕于悲夫，乞活要能睹。
我愿于天穷，琅琊倾侧左。虽欲竭忠诚，欣公归其楚。
快人由为叹，抱情不得叙。显行天教人，谁知莫不绪。
我愿何时随，此叹亦难处。今我将何照于光曜，释衔
不如雨。